посочените изменени изисквания относно LPAI да се прилагат по отношение на вноса на всички стоки от живи домашни птици и живи щраусови птици, попадащи в обхвата на Регламент (ЕО) No 798/2008, от всички трети страни, които са получили разрешение за такъв внос. Поради това посоченото в част 1 и част 2 от приложение I към Регламент (ЕО) No 798/2008 специфично условие „L“ следва да бъдат заличено, а образците на ветеринарни сертификати BPP, BPR, DOC, DOR, HEP, HER, SRP и SRA следва да бъдат съответно изменени.
 (8)
 С Регламент (ЕО) No 2160/2003 се установяват правилата за контрол на Salmonella при различни популации домашни птици в Съюза. В него се предвижда, че включването или запазването в списъците на трети страни, предвидени в законодателството на Съюза, за съответните видове или категории, от които на държавите членки е разрешено да внасят такива домашни птици или яйца за люпене, обхванати от посочения регламент, се извършва след представяне пред Комисията от заинтересованата трета страна на програма за контрол на салмонела с гаранции, еквивалентни на съдържащите се в националните програми за контрол на салмонела в държавите членки. За стоките, посочени в част 2 от приложение I към Регламент (ЕО) No 798/2008 са включени и подходящи гаранции и информация в съответните образци на ветеринарни сертификати. За удобство идентификацията и удостоверяването на тези гаранции в образците на ветеринарни сертификати: BPP, DOC, HEP и SRP, установени в част 2 от приложение I към Регламент (ЕО) No 798/2008, следва да бъдат изменени, за да се позволи използването на табличен формат.
 (9)
 С Регламент (ЕС) No 517/2011 на Комисията (6) беше отменен Регламент (ЕО) No 1168/2006 на Комисията (7). Поради това позоваванията на Регламент (ЕО) No 1168/2006 в Регламент (ЕО) No 798/2008 следва да бъдат заменени с позовавания към Регламент (ЕС) No 517/2011.
 (10)
 С Регламент (ЕО) No 853/2004 (8) се определят специфични правила за хигиената на храните от животински произход за операторите на предприятия за храни и определенията, които се прилагат към тях. Точка 1.12 от приложение I към посочения регламент съдържа определение за „Вътрешности“, което включва и воденички от домашни птици.
 (11)
 Освен това в Решение No 2007/240/ЕО на Комисията (9) са установени стандартните образци на ветеринарни сертификати, изисквани за вноса на живи животни, сперма, ембриони, яйцеклетки и продукти от животински произход в Съюза, както и сертификатите за транзитно преминаване през Съюза на продукти от животински произход. В обяснителните бележки в приложение I към посоченото решение се предвижда, че при попълването на клетка I. 19 от образеца на ветеринарен сертификат се използват кодовете по Хармонизираната система (ХС), както са представени в Хармонизираната система на Световната митническа организация. Съгласно тази система воденичките от домашни птици представляват стомаси на животни, които остават в код по ХС 05.04, дори когато са ядливи.
 (12)
 В образеца на ветеринарен сертификат за месо от домашни птици (POU), изложен в част 2 от приложение I към Регламент (ЕО) No 798/2008, се прави позоваване на точка I.19 от част I от забележките към позиции 02.07 и 02.08 от Хармонизираната система. За да бъдат включено сертифицирането за воденички от